《水调歌头 赠琴士程隐庵》
明代·曹溶

铁笛老仙去，无复采花船。刚存湖角烟霭，夕照助苍然。

晞发横觥旅舍，恰得提嵇挈阮，古意满朱弦。象板不须奏，大雅正当前。

青冥处，无人会，调空传。一切浮华剥尽，高对逸人眠。

携到蜀都眉黛，又拜汉家宫爵，此福恐难全。曲罢且危坐，香雪舞蹁跹。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。